Държавен вестник, бр. 96, 2025 г., стр. 227

БРОЙ  96	
Д Ъ Р Ж А В Е Н  В Е С Т Н И К 	
СТР.  227  
чащи единствено от принадлежността към 
група предприятия.
3. „Контрол върху риска“ включва три 
елемента:
а) способността за вземане на решения за 
поемане, прекратяване или отхвърляне на 
рискова възможност, заедно с фактическото 
изпълнение на тази функция за вземане на 
решения;
б) способността за вземане на решения 
дали и как да се реагира на рисковете, свър­
зани с възможността, заедно с фактическото 
изпълнение на тази функция за вземане на 
решения;
в) ако мерките за смекчаване на риска се 
възлагат на външен изпълнител, способността 
да се определят целите на възложените дей­
ности, да се избере външният изпълнител, да 
се оцени дали целите се изпълняват адекватно 
и когато е необходимо, да се вземе решение 
за адаптиране или прекратяване на договора 
с изпълнителя, заедно с фактическото оце­
няване и вземане на решения.
4. „Нематериално благо“ е това по смисъла 
на § 1, т. 47 от допълнителните разпоредби на 
Данъчно-осигурителния процесуален кодекс.
5. „Оперативна печалба“ е брутната печал­
ба, намалена с оперативните разходи. Опера­
тивната печалба обичайно се представя като 
печалбата преди лихви и данъци.
6. „Оперативни разходи“ са разходите, които 
не са включени в себестойността на продаж­
бите и не представляват финансови разходи, 
разходи за инвестиционни дейности, разходи 
за данъци от печалбата (данъци върху дохода) 
или разходи, които не са свързани с обичай­
ната дейност на предприятието. Оперативните 
разходи най-често включват непроизводствени 
разходи, като разходи за продажби, общи и 
административни разходи.
7. „Пазарен резултат“ e резултатът, който 
би бил постигнат, ако условията на контро­
лираната сделка съответстват на принципа 
на независимите пазарни отношения.
8. „Продукт“ включва стоки, активи, енер­
гия, пари, права и всяко друго прехвърлено 
имущество или предоставени услуги.
9. „Сделка“ е всяко установяване, осъ­
ществяване, изменение или прекратяване на 
търговски или финансови взаимоотношения 
между две или повече лица независимо от 
правната му форма, валидност или основа­
ние, в резултат на което поне едно от лицата 
получава основателно очаквана или реална 
икономическа полза, за която при съпоставими 
обстоятелства независимо лице би било готово 
да плати възнаграждение или да предостави 
друга подходяща компенсация.
10. „Труднo за оценяване нематериалнo 
благo“ e нематериалнo благo, включително 
права, за което към момента на неговото 
предоставяне или прехвърляне между свър­
зани лица:
а) не съществуват надеждни съпоставими 
сделки, и
б) към момента на сключване на сделката 
прогнозите за бъдещите парични потоци или 
доходи, които се очаква да бъдат получени 
от нематериалното благо, или допусканията 
при оценяването на нематериалното благо са 
много несигурни, поради което е трудно да се 
предвиди степента на крайния успех на нема­
териалното благо към момента на неговото 
прехвърляне или предоставяне.
11. „Уникален и ценен принос“ е принос, 
който:
а) не е съпоставим с приноса на независи­
ми страни при съпоставими обстоятелства, и 
б) представлява ключов източник на ре­
ални или потенциални икономически ползи 
в стопанските операции.
12. „Управление на риска“ включва три 
елемента: 
а) способността за вземане на решения за 
поемане, прекратяване или отхвърляне на 
рискова възможност, заедно с фактическото 
изпълнение на тази функция за вземане на 
решения;
б) способността за вземане на решения 
дали и как да се реагира на рисковете, свър­
зани с възможността, заедно с фактическото 
изпълнение на тази функция за вземане на 
решения;
в) способността за смекчаване на риска, 
т.е. способността за предприемане на мерки, 
които влияят върху резултатите от риска, 
заедно с фактическото изпълнение на такова 
смекчаване на риска.
13. „Финансов капацитет за поемане на 
риска“ означава достъп до финансиране за 
поемане или прекратяване поемането на риска, 
за заплащане на функциите по смекчаване 
на риска и за понасяне на последствията от 
риска, ако той се прояви.
§ 2. Правилата на тази наредба се тълкуват 
и прилагат в съответствие с препоръките и 
насоките на Ръководството по трансферно 
ценообразуване за мултинационални пред­
приятия и данъчни администрации на Орга­
низацията за икономическо сътрудничество 
и развитие в най-актуалната му редакция.
ЗАКЛЮЧИТЕЛНИ РАЗПОРЕДБИ
§ 3. Тази наредба отменя Наредба № Н-9 
от 2006 г. за реда и начините за прилагане 
на методите за определяне на пазарните цени 
(ДВ, бр. 70 от 2006 г.).
§ 4. Тази наредба се издава на основание 
§ 1, т. 10 от допълнителните разпоредби на 
Данъчно-осигурителния процесуален кодекс.
§ 5. Тази наредба влиза в сила от 1 януари 
2026 г.
Министър: 
Теменужка Петкова
6418